ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Όλοι θέλουμε να είμαστε ελεύθεροι,
αλλά μια δύναμη μας κρατάει παγιδευμένους όλη μας τη ζωή.
Η βαρύτητα.
Ο Ντ. Μπ. Κούπερ έκανε κάτι που όλοι το λαχταράμε,
κι ας μην το ξέρουμε.
Να γίνουμε ανεξάρτητοι..
Να αντισταθούμε στη βαρύτητα,
στο σύστημα.
Είναι η κλασική αμερικανική ιστορία μυστηρίου
που παρακολουθούμε ακόμα, 50 χρόνια μετά.
Κι όμως υπάρχουν στοιχεία που όποιος έχει ένα λάπτοπ
μπορεί να τα ψάξει και να νιώσει ότι κάνει έρευνα σήμερα.
Κατ' αυτόν τον τρόπο, είναι ένα μυστήριο της ιντερνετικής εποχής.
ΑΝΑΖΗΤΗΣΗ
Είναι όμορφο μέσα στην αγνότητά του.
Το αποκαλώ στοιχείο Τζέιμς Μποντ.
Ο κομψός τζέντλεμαν που εμφανίζεται με κοστούμι, γραβάτα,
παραγγέλνει μπέρμπον και πηδάει από το τζετ μες στη νύχτα.
Έχει ένα στοιχείο αλητείας όλο αυτό.
Δεν πείραξε κανέναν. Τους άφησε όλους να φύγουν.
Πήρε τα 200 χιλιάρικα και πήδηξε.
Με καταιγίδα.
Και τη γλίτωσε. Ωραίος, έτσι;
Ο Κούπερ ικανοποίησε τη βαθύτερη επιθυμία πολλών
να πάρουν 200.000 δολάρια και να εξαφανιστούν.
Νομίζω ότι η υπόθεση θα ζει για πάντα.
ΕΠΕΙΣΟΔΙΟ ΤΡΙΤΟ: ΨΗΝΕΤΑΙ Ο ΙΗΣΟΥΣ
ΧΟΛΙΓΟΥΝΤ
ΛΟΣ ΑΝΤΖΕΛΕΣ 2016
Αυτή η έρευνα ήταν μια δύσκολη περίοδος.
Ξοδέψαμε πολλά δικά μας λεφτά
κι εγώ πέντε χρόνια την έδενα για να την πουλήσω στο History Channel.
Ήταν μεγάλο το ταξίδι μέχρι εκεί.
Ήταν συναρπαστικό όταν ο Τομ επιτέλους το πούλησε στο History,
επειδή υπάρχει και όριο στα λεφτά που ρίχνεις σ' ένα εγχείρημα
χωρίς να έχεις κέρδος.
Το History Channel ήθελε να κάνουμε ο Τομ κι εγώ την αφήγηση.
Ωραία, πείστε μας.
-Πάμε. -Εντάξει.
Παρουσιάσαμε την υπόθεση για να πείσουμε τον Τομ Φουέντες,
επί σειρά ετών στέλεχος του FBI,
σε σύνταξη πια,
και συγγραφέα αστυνομικών.
ΜΠΙΛΙ ΤΖΕΝΣΕΝ
Ο Τομ Φουέντες έκανε μια εκπληκτική περιγραφή της υπόθεσής μας.
"Είναι φανταστικό. Μάλλον είναι αυτός. Εννιά στα δέκα".
ΡΟΜΠΕΡΤ ΡΑΚΣΤΡΟ ΕΡΕΥΝΑ ΣΤΟΝ ΚΥΒΕΡΝΟΧΩΡΟ: Ο CATFISHER
Αλλά μέσα σε έξι μήνες,
όλα άλλαξαν.
Πίστευα ότι όλα τα τεκμήρια που παρουσίαζαν
στο History Channel ήταν πολύ δυνατά.
Αλλά μίλησαν στον Τομ
και μου φαίνεται πως κάτι του είπαν ότι θα κάνουν
και ήταν προς άλλη κατεύθυνση.
Ήρθαμε να σας ενημερώσουμε
για κάτι που κάναμε τελευταία πάνω στην υπόθεση.
Αιφνιδιαστήκαμε.
Στο δεύτερο επεισόδιο, το FBI κανόνισε
η βασική αεροσυνοδός
να έρθει και να δει, μπροστά στην κάμερα,
σειρά φωτογραφιών με πιθανούς υπόπτους ως Ντ. Μπ. Κούπερ.
Θυμάμαι να είπα "Περίεργο αυτό".
Η γυναίκα είχε χρόνια να δώσει συνέντευξη.
ΤΙΝΑ ΜΑΚΛΟΟΥ ΑΕΡΟΣΥΝΟΔΟΣ, ΠΤΗΣΗ NW305
Μοιάζει με τον άνθρωπο δίπλα στον οποίο καθόσασταν;
Όχι, δεν νομίζω.
Δεν νομίζω.
Στο τέλος του επεισοδίου,
κοιτάζει τις φωτογραφίες, με το FBI και τον Φουέντες παρόντες,
και τα γκρεμίζει όλα.
Γκρεμίζει ολόκληρη τη θεωρία της υπόθεσης.
Όταν έγινε αυτό, ένιωσα δεξιά μου κάτι να ξεφουσκώνει.
Οι αυτόπτες μάρτυρες, όπως ξέρουμε, είναι αναξιόπιστοι.
Και 40 και κάτι χρόνια μετά,
χωρίς να τον βλέπει όπως τον είδε στο αεροπλάνο,
δεν περίμενα να πει ναι.
Αν έλεγε, ειλικρινά θα μ' εντυπωσίαζε.
Δικηγόροι δικαστηρίων θα σας πουν πως οι αυτόπτες μάρτυρες
είναι στην καλύτερη περίπτωση 50% ακριβείς.
Μπορεί τέσσερις άνθρωποι να δουν κάτι
και ο καθένας τους να το περιγράψει διαφορετικά.
Δεν καταθέτουν μόνο πώς το αντιλήφθηκαν
αλλά και τι θέση παίρνουν.
Είμαι βέβαιος ότι ο Ράκστρο δεν είναι ο Κούπερ.
Για το ντοκιμαντέρ του History Channel, είχαμε 93 τεκμήρια.
Είχαμε σπασμένους κώδικες,
είχαμε μάρτυρες, ακόμα και το τέλειο πακέτο δεξιοτήτων.
Όλα αυτά μας φαίνονταν πολύ πειστικά.
Είναι κάποιο από τα 93 τεκμήρια χρήματα ή το αλεξίπτωτο;
Όχι, Μπίλι, το ξέρουμε αυτό. Είναι έμμεσα στοιχεία.
Από τις 93 πληροφορίες,
καμιά δεν τον τοποθετεί μέσα στο αεροπλάνο,
ούτε καν στο Πόρτλαντ εκείνη την ημέρα.
Ασχέτως της απάντησης που ήθελες, αν ο Ράκστρο είναι ή όχι ο Κούπερ,
αυτός είναι ένας υποκριτικός, άδικος τρόπος παρουσίασης
της φύσης των τεκμηρίων.
Κι αυτό ήταν που με εξόργιζε τότε.
Κι ακόμα με εξοργίζει.
Δεν θα το ξεχάσω ποτέ. Ο σκηνοθέτης μού είπε
"Δεν χρωστάς μια συγγνώμη στον Ράκστρο;"
Λέω "Δεν έχω λόγο να ζητήσω συγγνώμη. Στηρίζω την ομάδα μου".
Ο Τομ πλασαρίστηκε
ως ένας από τους συνωμοσιομανείς που υπάρχουν γύρω μας,
αντί για τον μεθοδικό ερευνητή που υπήρξε μια ολόκληρη ζωή.
Ένιωθα άσχημα για τον Τομ, επειδή είχε δουλέψει χρόνια
με νόμιμο τρόπο.
Τέτοια απαξίωση έκανε κακό στο όνομά του.
Και επιπλέον ήταν άδικη.
-Πώς τα πας; -Μια χαρά.
Έβγαλα το συμπέρασμα… Με ρώτησε ο Τομ μπροστά στην κάμερα.
Λέει "Δεν πιστεύεις ότι είναι αυτός;" Λέω "Όχι, δεν το πιστεύω".
Επειδή αυτοί έχουν πρόσβαση και πληροφορίες από το FBI
κι εμείς όχι.
Τόσο απλό.
Ο Τομ κι εγώ
πάψαμε να επικοινωνούμε στη συνέχεια.
Στο τέλος του ντοκιμαντέρ τού έκλεισαν την πόρτα.
Έκλεισαν την υπόθεση.
ΚΤΙΡΙΟ FBI ΕΝΤΓΚΑΡ ΧΟΥΒΕΡ
Έπειτα από μια από τις μακροβιότερες και πιο εξαντλητικές έρευνές μας,
το FBI θα κατευθύνει αλλού τους πόρους
που διατέθηκαν στη 45χρονη υπόθεση Κούπερ.
Την εβδομάδα που βγήκε στον αέρα το ντοκιμαντέρ,
το FBI έκλεισε την υπόθεση.
Άρα, έκλεισε η υπόθεση;
Διοικητικά, ναι.
Άποψή μου, ότι το FBI συνέπραξε με την εκπομπή.
Μία μέρα μετά την προβολή της, βγήκαν στα μικρόφωνα και είπαν
Ό,τι έφτασε στα χέρια μας το ψάξαμε.
"Είδαμε τις πληροφορίες του Κολμπέρ. Δεν υπήρχε κάτι καινούριο".
Δεν υπάρχει κάτι καινούριο.
ΟΙ ΑΠΟΨΕΙΣ ΤΟΥ ΤΟΜ ΚΟΛΜΠΕΡ ΚΑΙ ΤΗΣ ΟΜΑΔΑΣ ΤΟΥ
ΣΤΟ D.B. COOPER: CASE CLOSED? ΤΟΥ HISTORY CHANNEL
ΕΙΝΑΙ ΑΥΣΤΗΡΑ ΠΡΟΣΩΠΙΚΕΣ.
Η ΟΠΟΙΑ ΕΙΚΑΣΙΑ ΓΙΑ ΣΥΜΠΡΑΞΗ ΤΟΥ HISTORY CHANNEL ΚΑΙ ΤΟΥ FBI
ΔΕΝ ΕΧΕΙ ΑΠΟΔΕΙΧΘΕΙ.
ΤΟ FBI ΚΛΕΙΝΕΙ ΤΗΝ ΥΠΟΘΕΣΗ
Τη γλίτωσε; Πέθανε προσπαθώντας;
Πλέον μπορούμε να πούμε ότι ίσως δεν το μάθουμε ποτέ.
Έπειτα από 45 χρόνια, γιατί έκλεισαν την υπόθεση;
Καλή ερώτηση.
Δεν μπορώ ν' απαντήσω.
Προφανώς κάτι στράβωσε.
Ναι, και δεν έχω αλφάδι να το ισιώσω.
Όταν σου λένε "Δεν μπορείς να κάνεις τίποτα",
είναι…
Αυτό τους κινητοποιεί όλους στην ομάδα.
Θέλω να πω για την παρελκυστική τακτική,
την παραπληροφόρηση, τα ψέματα που ειπώθηκαν
για να παρακωλυθεί η έρευνα έπειτα από επτά χρόνια.
Η ομάδα του Κολμπέρ έπρεπε να δεχτεί αυτό που δείχνουν τα στοιχεία,
όλα τα στοιχεία, ότι δηλαδή ο Ράκστρο δεν ήταν ο Κούπερ.
Κατ' αρχάς, όλοι οι μάρτυρες που είδαν τον Κούπερ
είπαν ότι φαινόταν περίπου 45 ετών.
Όμως, ο Ρόμπερτ Ράκστρο ήταν μόλις 28 ετών
όταν έγινε η αεροπειρατεία. Είναι ένα πρόβλημα.
Η ομάδα του Κολμπέρ, αντί να δεχτεί την πραγματικότητα
θεωρεί πιο εύκολο να πάρει ένα μονοπάτι
που εμπλέκει το FBI και άλλους σε κάποια μεγαλειώδη συνωμοσία.
Επειδή κάπως πρέπει να εξηγήσουν
γιατί δεν μπόρεσαν να το φορτώσουν στον Ράκστρο,
και η εξήγηση πρέπει να είναι συνωμοτικού χαρακτήρα.
Δεν αμφισβητούμε εκείνους που μας προστατεύουν στο σκοτάδι,
αλλά κάποιον που έχει πολλές ταυτότητες,
κατηγορείται για διάφορα
κι όταν συλλαμβάνεται βγαίνει σαν κύριος από τη φυλακή
επειδή ήταν πιλότος της CIA.
Ειπώθηκε ότι ο Ράκστρο δούλευε για τη CIA.
Και εξαιτίας αυτών που έκανε για τη CIA,
δεν ήθελαν να βγει προς τα έξω αυτή η πληροφορία.
Έτσι, συμφώνησαν με το FBI να κάνει τα στραβά μάτια.
Αυτήν τη φήμη ήξερα.
Χωρίς τίποτα να την επιβεβαιώνει.
Το FBI θα εξαπέλυε επίθεση κατά πάντων με κάτι τέτοιο.
Όταν είδα τη συνέντευξη, μιλούσε σαν άνθρωπος των Ειδ. Δυνάμεων.
Ειδικός σε υποβρύχια εκρηκτικά, κατεδαφίσεις, υποβρύχιες επιχειρήσεις.
Αέρας, θάλασσα, στεριά.
Μιλούσε σαν πρώην στρατιωτικός.
Δεν μιλούσε σαν άνθρωπος της CIA.
Άνθρωπος της CIA με τέτοιες εμπειρίες
δεν θα σου τις πει, έτσι κι αλλιώς.
Δεν λέμε πράγματα.
Είπα "Αφού μας απορρίπτει το FBI, θα καλέσω την ομάδα".
Αναρωτιόμαστε "Γιατί το κρύβετε;" Δεν ξέραμε για τη CIA.
ΚΕΝΤΡΙΚΗ ΥΠΗΡΕΣΙΑ ΠΛΗΡΟΦΟΡΙΩΝ
Σταμάτα.
Το FBI και η CIA το συγκαλύπτουν;
Κάνε μας τη χάρη!
Αν το FBI, η CIA και οι εξωγήινοι
έρχονταν όλοι μαζί να συγκαλύψουν κάτι,
λες αυτό το κάτι να ήταν τόσο κατά βάση ασήμαντο
όσο μια αεροπειρατεία στην Pacific Northwest,
το 1971,
που τα λεφτά της δεν έφταναν ούτε για ν' ανοίξεις σαντουιτσάδικο;
Μπέικον, τσένταρ, πατάτες στριφτές Μόνο 2,99 δολάρια, μπες και δες
2,99;
Δεν με πειράζουν οι θεωρίες συνωμοσίας. Είναι καλές για τους τρελούς.
Αλλά η ιδέα ότι οι άνθρωποι αυτοί απλώς αρνούνται αποδείξιμα γεγονότα
που βρίσκονται μπροστά στα μάτια μας με τρελαίνει.
Το NBC Sports παρουσιάζει…
το Rose Bowl Game 1970.
Ξέρω ότι ο κόσμος με θεωρεί τρελό,
αλλά για να καταλάβεις πώς λειτουργώ
πρέπει να πας πίσω στον Ιανουάριο του '70.
Έβλεπα το Rose Bowl
και ξαφνικά μου συνέβη κάτι.
Άρχισα να βλέπω με διαλείμματα.
Μπαίνει ο Μάικ Όλνταμ.
Τρίτη και οκτώ.
Το κεφάλι μου κόντευε να σπάσει.
Κι ο πατέρας μου, που είναι ψυχίατρος, και η μητέρα μου, λένε
"Θα σε πάμε στο Σεντ Τζονς στη Σάντα Μόνικα".
ΕΙΣΑΓΩΓΕΣ - ΕΠΕΙΓΟΝΤΑ
Και μέσα στο ασανσέρ έπεσα σε κώμα.
Οι γιατροί με είχαν ξεγραμμένο. "Δεν μπορούμε να κάνουμε τίποτα".
Η μητέρα μου αγόρασε μαύρα.
Και ξαφνικά τα μάτια μου άνοιξαν.
Είπαν "Δεν ξέρουμε γιατί είσαι εδώ".
Και λίγες στιγμές αργότερα,
ήρθε ο πατέρας μου και είπε "Πρέπει να μάθεις γιατί είσαι εδώ".
Είμαστε πολύ πνευματική οικογένεια. Αυτό που είπε ήταν φύλλο πορείας.
Ήμουν 11 χρονών
κι έπρεπε να μάθω να περπατάω, να μιλάω, να διαβάζω από την αρχή.
Αυτό που μ' έσωσε ήταν οι εφημερίδες.
Ο πατέρας πάντα στο τραπέζι
κοίταζε τα πρωτοσέλιδα. Όλοι το θυμόμαστε.
Χάρη σ' εκείνες τις εφημερίδες, καθημερινά,
ασχολήθηκα με τις ειδήσεις, πήγα στο CBS, στην Paramount.
Από κείνη την ημέρα, οι γονείς μου επέμεναν.
"Πρέπει να μάθεις γιατί". Γι' αυτό είμαι εδώ.
Και με το History, όταν γύρισαν και μας είπαν…
Είναι απίθανο να πετύχετε καταδίκη
όταν ο καλύτερος μάρτυρας λέει "Δεν είναι αυτός".
…"Δεν είναι αυτός. Δεν θα το ψάξουμε.
Θα πάμε τον φάκελο στην αποθήκη των Κυνηγών της Χαμένης Κιβωτού
και τέλος".
Τότε βεβαιωθήκαμε ότι ξέραμε ποιος ήταν ο εχθρός.
Έτσι, αμέσως μετά το πρώτο ντοκιμαντέρ,
πήραμε δικηγόρο για να κάνουμε μήνυση.
Μήνυση που κατατίθεται αυτές τις ημέρες στην Ουάσιγκτον
υποστηρίζει ότι η υπόθεση Κούπερ δεν είναι ανεπίλυτη.
ΜΗΝΥΣΗ ΚΑΤΑ FBI ΑΠΟ ΛΑΓΩΝΙΚΑ ΠΟΥ ΛΕΝΕ ΠΩΣ ΒΡΗΚΑΝ ΤΟΝ ΚΟΥΠΕΡ
Ο Τομ Κολμπέρ και ο δικηγόρος του
έκαναν μια σημαντική συνεισφορά
μηνύοντας το FBI.
Η μήνυση υποχρεώνει το FBI να δημοσιοποιήσει
ολόκληρο τον φάκελο της έρευνας.
Η μήνυση πήρε μισό χρόνο.
Ο δικαστής συμφώνησε. Πήραμε τον πλήρη φάκελο.
Το FBI μάς κοινοποιεί κάθε μήνα
τουλάχιστον 500 σελίδες με νέες πληροφορίες
που κανείς δεν έχει δει ποτέ εκτός FBI.
ΙΣΤΟΤΟΠΟΣ ΤΟΜ ΚΟΛΜΠΕΡ
Όταν ο Τομ Κολμπέρ άνοιξε όλα αυτά τα δεδομένα του FBI,
κατέληξα να διαβάζω περίπου 25.000 σελίδες
πρωτότυπων αρχείων του FBI για την υπόθεση,
έμαθα πληροφορίες για τη γραβάτα,
για τις γόπες των τσιγάρων,
για το τι απέγιναν όλα αυτά.
Είναι σαν θύελλα από έγγραφα.
Κάποια είναι αποκόμματα εφημερίδων,
άλλα είναι υπηρεσιακά σημειώματα,
άλλα είναι επιστολές προς το FBI ή από το FBI.
Υπήρχαν κάποια διαμάντια εκεί μέσα, τα οποία περιστρέφονταν κυρίως
γύρω από τις μαρτυρικές καταθέσεις των αεροσυνοδών και άλλων.
Και κάποιες από τις επιτόπιες αναλύσεις του FBI
για συγκεκριμένους υπόπτους και πράγματα,
οι οποίες παρείχαν απίστευτα πολλές πολύτιμες πληροφορίες,
διαπιστώσεις και λοιπά.
Έτσι ασχολήθηκα μ' αυτήν την υπόθεση, αφότου πέρασε στο επόμενο επίπεδο
από πλευράς ενδιαφέροντος.
17 ΙΑΝΟΥΑΡΙΟΥ 2017
Το FBI δεν έλυσε την υπόθεση.
Τώρα, οι επιστήμονες θεωρούν ότι περιόρισαν την έρευνα
με τεκμήρια που βρέθηκαν στη γραβάτα του.
Ομάδα επιστημόνων που αυτοαποκαλούνται ερασιτέχνες λαγωνικά
ταυτοποίησαν περισσότερους από 100.000 κόκκους σπάνιων γαιών…
Ονόματα όπως στρόντιο, ύττριο και δημήτριο.
…πάνω στη γραβάτα του Ντ. Μπ. Κούπερ.
Σήμερα, στο θέμα του Ντ. Μπ. Κούπερ,
πολλές καλές έρευνες γίνονται από ιδιώτες πολίτες.
Υπάρχουν κάποιοι άνθρωποι που ασχολούνται μ' αυτό και συνεισφέρουν,
με επιστημονικές γνώσεις, χτενίζοντας τους φακέλους του FBI,
με χειρωνακτική δουλειά, ψάχνοντας επιτόπου.
Έχεις εμένα.
Έχεις τον Τομ Κέι, που είναι ο επιστήμονας.
Υπάρχει κάποιος που αποκαλείται "Ανώνυμος"
και πρόβαλε έναν ύποπτο ονόματι Γουίλιαμ Σμιθ.
Υπάρχει άλλος ένας, ο Μάρτι Αντράντε,
που έχει κάνει πολύ καλή έρευνα για τη δυνατότητα επιβίωσης
έπειτα από πτώση με αλεξίπτωτο.
Ίσως το πιο απολαυστικό μέρος όπου μπορεί το κοινό ν' ακούσει
για τον Ντ. Μπ. Κούπερ να είναι το πόντκαστ Cooper Vortex.
Σκέφτομαι "Πώς να ήταν όταν τα παπούτσια του χτύπησαν στο έδαφος;
Τι να είδε; Ποιες να ήταν οι πρώτες του σκέψεις;"
Και η σκέψη ότι μπορεί ποτέ να μην πάρω απαντήσεις
με τρελαίνει.
Από τα πιο γοητευτικά στοιχεία στην υπόθεση Κούπερ
είναι η ανεξιχνίαστη ληστεία.
Βλέπω τον εαυτό μου στη θέση του.
"Το σχεδίασα, το εκτέλεσα και τη γλίτωσα".
Καλημέρα σας. Είμαι ο Τομ Κολμπέρ.
Και έχεις και τον Τόμας Κολμπέρ,
που είναι κι αυτός περίεργος τύπος.
Ο Τομ Κολμπέρ ανήκει στους ήρωες,
με την έννοια ότι άνοιξε όλα αυτά τα δεδομένα του FBI,
κάτι που είναι εντυπωσιακό, υπάρχει όμως και η άλλη πλευρά,
εκεί που τα χάλασε λίγο.
Ο Τομ είναι και παραμένει πολύ σίγουρος,
κι αυτό το σέβομαι.
Το πρόβλημα στην τόση σιγουριά
είναι ότι υπάρχει η πιθανότητα
να γυρίσεις κάθε ίχνος τεκμηρίου υπέρ σου.
Είναι μια ποικιλία τεκμηρίων.
Την ιστορία του Κολμπέρ
την παρακολούθησα από κοντά, όπως τα πάντα για τον Κούπερ.
Όταν έσκασε πρώτη φορά, μου φάνηκε πολύ ενδιαφέρουσα.
Όμως ο Τομ προτίμησε να πουλήσει τη θεωρία αντί να την αποδείξει.
Οι περισσότεροι γνωστοί μου
πιστεύουν βασικά ότι οι πιέσεις του Κολμπέρ
ώστε να πιστέψει ο κόσμος ότι ο Ρόμπερτ Ράκστρο είναι ο Κούπερ
είναι ένα χολιγουντιανό τρικ για να βγάλει φήμη και λεφτά.
Όμως ο Κολμπέρ έχει γίνει ο υπόγειος αγωγός
στον οποίο καταλήγουν πολλά πράγματα.
Κι αυτός τα προσφέρει στον λαό του Κούπερ.
Ποτέ δεν υπήρξα "Κουπερικός".
Ποτέ δεν ασχολήθηκα με τα μπλογκ. Όλοι τσακώνονται.
"Ο δικός μου είναι, όχι, ο δικός σου". Είναι εμμονικά.
Στην υπόθεση Κούπερ, η τέλεια καταιγίδα ήταν το ίντερνετ.
Μια διχασμένη ομάδα ανθρώπων είχε ένα μέσο
να επικοινωνούν τα μέλη της.
Κι όπως όλα, είναι γεμάτο γεγονότα που παρουσιάζονται διαστρεβλωμένα,
τρελές θεωρίες.
Δουλειά εκ των έσω, μυστική επιχείρηση.
Ο Κούπερ ήταν από τον Άρη και τον διακτίνισε ένα UFO.
Προς τα εκεί κινείται.
Αυτήν την εποχή μας καθοδηγεί η συνωμοσιολογία.
Η προσπάθεια να διακρίνεις την αλήθεια
είναι κάτι που απασχολεί πολύ το κοινό στην Αμερική σήμερα.
Και η υπόθεση Κούπερ είναι ένα ψήγμα αυτής της δυναμικής.
Σε πολλά φόρουμ για τον Κούπερ, όπως έγραψε κάποια,
"βλέπεις να ψήνεται ο Ιησούς".
Η Λίντα Λόου λέει ότι βλέπει την εικόνα του Ιησού
στο λιωμένο τυρί.
Έχει μια γλύκα η συγκεκριμένη εικόνα,
που με κάνει να χαμογελώ όταν την κοιτάζω.
Όλοι εδώ βλέπουν να ψήνεται ο Ιησούς.
Όλοι βλέπουμε ό,τι θέλουμε. Προβάλλουμε τον εαυτό μας.
Ως άνθρωποι, θέλουμε να βρούμε πώς σχετίζονται τα πράγματα.
Κι όταν αυτά ευθυγραμμίζονται, χαρακτηρίζουμε τις σχέσεις τους αλήθεια.
Είτε βλέπεις τον Ιησού στη φρυγανιά
είτε τον αδερφό σου ως Μπινγκ Κρόσμπι,
αυτό κάνει ο Κούπερ.
Στα κενά μεταξύ πληροφοριών, έρχεται ο νους και αραδιάζει πεποιθήσεις
πάνω στις πληροφορίες και τους υπόπτους που θέλουμε.
ΠΙΣΤΕΥΩ Ο ΝΤΟΥΕΪΝ ΓΟΥΕΜΠΕΡ ΕΠΕΙΔΗ
ΠΡΟΤΙΜΩ ΤΟΝ ΓΟΥΙΛΙΑΜ ΣΜΙΘ
Στη διαδικτυακή κοινότητα ερευνητών του Κούπερ
οι περισσότεροι έχουν ισχυρές απόψεις.
Το ιντερνετικό περιβάλλον γίνεται ενίοτε λίγο τοξικό
και όχι ιδιαίτερα φιλόξενο για τους καινούριους.
Παίρνεις κάθε μέρα εκατοντάδες σχόλια
και πολύ γρήγορα επικρατεί η κακία κι ο θυμός.
Υπήρξα θύμα κυβερνοεπιθέσεων. Μου έκλεψαν αρχεία.
Μου πείραξαν τον υπολογιστή. Όλα έπρεπε να καθαριστούν.
Ήταν αχρείοι.
Κάποιες προφανώς έγιναν από άλλους ερευνητές του Κούπερ.
Η ΚΑΤΑΣΤΑΣΗ ΒΓΗΚΕ ΕΚΤΟΣ ΕΛΕΓΧΟΥ.
Κάποιος πόσταρε σε φωτογραφία της οικογένειάς μου
ότι ήταν άσχημοι.
Αγρίεψε το πράγμα.
Ο κόσμος προσπαθούσε να υπερασπιστεί τις πληροφορίες του.
Με λένε Τιμ Έβανς,
είμαι ερευνητικός ρεπόρτερ στην Indianapolis Star.
Το 2018, μας τηλεφώνησε ο Τομ Κολμπέρ να μας πουλήσει μια ιστορία.
Κάποιος είπε "Αυτό είναι για τον Τιμ".
Πήγα στο τηλέφωνο
κι ο Τομ ανυπομονούσε να πει την ιστορία.
Ήταν σίγουρος ότι είχε σπουδαία ιστορία.
Ήταν ήρεμος, με επαίνεσε για τη δουλειά μου.
Είχε διαβάσει, ήξερε δικές μου δουλειές.
Με την ψιλοκουβέντα προσπαθούσε να με παρασύρει.
Λέει "Μ' εσένα θέλω να μοιραστώ την ιστορία".
Πήγε και αλλού, δεν ξέρω πόσο ειλικρινής ήταν,
αλλά συνέχισε να επικοινωνεί.
"Κάνεις πρόοδο; Μίλησες στον τάδε;"
Πολύ πιο επιθετικός και επίμονος από τις συνήθεις πηγές μου.
Συνήθως τους στύβω για να βγάλω κάτι.
Αυτός ήταν σαν πυροσβεστική μάνικα.
Ο Τομ έχει δώσει πολλή ενέργεια στην υπόθεση
και έχει επενδύσει πολλά.
Έχει ανάγκη να υπάρξει επιτυχής έκβαση.
Ο Τομ ήθελε να κατευθύνει τον τρόπο που θα γινόταν το θέμα,
με ποιον θα μιλούσα, αλλά εγώ δεν δουλεύω έτσι.
Εκτιμούσα τη βοήθειά του και τις πηγές του,
αλλά έπρεπε να ψάξω, να βρω γεγονότα,
να μάθω αν ο Ράκσο ήταν όντως ο Κούπερ.
ΡΑΚΣΤΡΟ: Μπομπ εδώ.
ΕΒΑΝΣ: Κε Ράκστρο, με λένε Τιμ Έβανς.
Είμαι ρεπόρτερ στην Indianapolis Star.
Συγγνώμη που σας καλώ έτσι ξαφνικά,
αλλά με πλησίασε κάποιος Κολμπέρ.
Ισχυρίζεται ότι είστε
αυτός που έκανε την αεροπειρατεία Κούπερ…
ΡΑΚΣΤΡΟ: Δεν έχω ιδέα. Ο Κολμπέρ μού επιτίθεται χρόνια τώρα
και το αποτέλεσμα ήταν μια μεγάλη συλλογική μήνυση.
Αυτό που κάνει τώρα είναι να στέλνει έξι σελίδες πληροφορίες
σε ένα σωρό τοπικές εφημερίδες,
και μετά θα κάνει δικό του μπλίτσκριγκ
και θ' αρχίσει πάλι να με βομβαρδίζει.
Έτσι πάει.
ΕΒΑΝΣ: Του κάνατε μήνυση;
-ΡΑΚΣΤΡΟ: Έρχεται. -Έρχεται; Εντάξει.
ΡΑΚΣΤΡΟ: Μη γράψεις τίποτα για μένα.
Θα σας μηνύσω όλους.
ΕΒΑΝΣ: Τελικά είστε, δεν είστε…
Αρνείστε πως αυτό που λέει είναι αλήθεια;
ΡΑΚΣΤΡΟ: Μη βγάζεις συμπεράσματα. Δεν υπάρχει απάντηση.
Ας απαντήσει αυτός. Τι είπε;
ΕΒΑΝΣ: Ότι είστε. Σας δίνω την ευκαιρία να το αρνηθείτε.
ΡΑΚΣΤΡΟ: Είναι ευκαιρία να ψάξεις αν λέει την αλήθεια.
Στη συνέντευξη με τον Ράκστρο,
του έδωσα τουλάχιστον τέσσερις ευκαιρίες να πει "Δεν είμαι ο Κούπερ.
Δεν ευθύνομαι εγώ γι' αυτό".
Συνέχιζε να δουλεύει τον κόσμο
ότι ίσως είναι. "Ίσως ξέρω πιο πολλά απ' όσα λέω".
Ένιωθα ότι του άρεσε να τον περνούν για Κούπερ,
να παραμένει μέρος του μυστηρίου.
Και ήξερε τι έκανε ο Κολμπέρ.
Ήξερε το πρόγραμμα του Κολμπέρ.
Ήταν κι αυτό ενδιαφέρον.
Πώς ήξερε τόσα;
Ήταν κι αυτός στην ομάδα; Ήταν στ' αλήθεια αντίπαλοι;
Τι συνέβαινε;
Συνεργάζονταν οι δυο τους για να πουλήσουν την ιστορία;
Αν μπορούσαν να σκαρώσουν κάτι,
νομίζω ότι ο Ράκστρο θα ήταν σίγουρα μέσα.
Το μόνο εμπόδιο θα ήταν ότι έπρεπε να ομολογήσει το έγκλημα.
Αλλά άκουσα φήμες ότι ο Κολμπέρ του πρόσφερε χρήματα
για να ομολογήσει.
ΚΟΛΜΠΕΡ: Ήρθαμε να σου πούμε καλά νέα.
Πρώτα απ' όλα, μια επιταγή 20.000 δολαρίων
για να μας πεις την αληθινή ιστορία σου.
Ήταν μια ενδιαφέρουσα σχέση, σας το βεβαιώνω.
Ο Ράκστρο ήταν ένας νάρκισσος κοινωνιοπαθής.
Αλήθεια ήταν.
Πήγε να μας κινήσει το ενδιαφέρον,
αλλά δεν ανταποκριθήκαμε μετά την ενέδρα.
Δεν ξαναμίλησα ποτέ στον Ράκστρο.
Εστίασα στη συγκέντρωση τεκμηρίων για την έρευνα.
ΕΒΑΝΣ: Ξέρετε κάτι για τον άνθρωπο στην Ιντιάνα που υποτίθεται
ότι αποκρυπτογράφησε τα μηνύματα ή…
ΡΑΚΣΤΡΟ: Σέργουντ δεν τον λένε;
ΕΒΑΝΣ: Νομίζω ναι.
ΡΑΚΣΤΡΟ: Ο Κολμπέρ θα πανηγύρισε, φαντάζομαι.
Ήταν η τελευταία του ελπίδα.
ΓΟΥΙΤΦΙΛΝΤ, ΙΝΤΙΑΝΑ
Ήταν Δεκέμβριος του 2017, είχα μπει στο ίντερνετ
και είδα μια επιστολή που έγραψε ο Ντ. Μπ. Κούπερ
στις εφημερίδες.
Μετά την αεροπειρατεία,
κάποιος που ισχυριζόταν πως είναι ο Ντ. Μπ. Κούπερ
έστελνε επιστολές, κυρίως χλευάζοντας το FBI.
"Δεν θα με πιάσετε".
Και όποιος κι αν ήταν, έδινε πληροφορίες
που μόνο ο αεροπειρατής θεωρείται ότι μπορούσε να ξέρει.
Κάποιες από τις επιστολές γνωστοποιήθηκαν ταυτόχρονα.
Αλλά μάθαμε ότι υπήρχαν κι άλλες που είχαν ληφθεί
και σκοπίμως δεν δημοσιοποιήθηκαν.
Αποκτήσαμε πρόσβαση στις αδημοσίευτες επιστολές
με τη μήνυση βάσει του νόμου περί ελευθερίας των πληροφοριών.
Κάλεσα τον Τομ.
Λέω "Τι είναι αυτό με τα νούμερα που δεν κατάλαβε κανείς;"
Λέει "Το FBI δεν τα αποκρυπτογράφησε".
Ήξερα από κώδικες. Λέω "Στείλε μου την επιστολή".
Λέει "Πλάκα κάνεις".
Μου την έστειλε κι άρχισα να περνάω οκτώ, δέκα ώρες την ημέρα,
επτά ημέρες την εβδομάδα, επί δύο εβδομάδες.
Χρησιμοποίησα τα πάντα, κάθε κώδικα στον οποίο είχα εκπαιδευτεί.
Έφτασα στο σημείο να πω…
"Αν είναι ο Ράκστρο,
πρέπει να μάθω, πώς σκέφτεται;
Τι τον εμπνέει;"
Συνέχισα να κοιτάζω τα νούμερα που είχαμε.
"Γιατί έβαλε τρεις φορές το 71 εδώ;"
Μια στιγμή.
Το 371; "Αυτή ήταν η μονάδα μου στο Βιετνάμ".
Κι ο Ράκστρο ήθελε τότε να είναι στη μονάδα.
Κατέγραψα, λοιπόν, όλα αυτά που κάναμε στο Βιετνάμ
κι άρχισα να βάζω νούμερα σε όλα.
Στο πάνω μέρος της επιστολής έχει επτά C.
Επτά C, άρα 21.
Η Υπηρεσία Ασφαλείας Στρατού,
στην οποία ανήκαν όλες οι μονάδες μας.
ASA, 21.
Λέω "Να το".
Μπίνγκο.
Ο Ρικ Σέργουντ χρησιμοποίησε μια τεχνική
που θα τη λέγαμε απλή αγγλική γεματρία.
Παίρνεις τα γράμματα και τα μετατρέπεις σε αριθμούς.
Το Α είναι ένα, το Β δύο και ούτω καθεξής.
Στη γεματρία τα προσθέτεις.
Αν δύο φράσεις δίνουν την ίδια αξία,
τότε με κάποιο τρόπο πρέπει να σχετίζονται.
Για παράδειγμα, ο Τζορτζ Μπους και ο Τζον Κέρι.
Είναι, φυσικά, οι υποψήφιοι των προεδρικών εκλογών του 2004 στις ΗΠΑ.
Έχουν κάποια μυστηριώδη σχέση;
Μάλλον είναι απλή σύμπτωση.
Επειδή ο Ντένις Ρόντμαν,
αν προσθέσεις τα γράμματα, δίνει επίσης 130.
Δεν είμαι κανένας οπαδός των θεωριών συνωμοσίας.
Το γεγονός ότι εγώ έσπασα τον κώδικα…
Ήταν επειδή ήμουν σ' εκείνη τη μονάδα.
Την 371, που ήταν μονάδα ραδιοεντοπισμού,
την ASA, της οποίας ήμασταν μέρος,
και τα άκρως απόρρητα ελικόπτερά μας από τη Γενική Υποστήριξη.
Εμείς όλοι, λοιπόν,
ήμασταν άκρως απόρρητοι.
Και τα τέσσερα αυτά μαζί ήταν όλα η μονάδα μου,
στην οποία ήθελε να μπει. Και μπήκε προσωρινά, για έξι εβδομάδες.
Πόσο πιθανό είναι αυτό;
Υπήρχε συσχέτιση ανάμεσα
σε ό,τι χρησιμοποίησε στη ΝΑ Ασία
και σε ό,τι βρέθηκε
και αποκρυπτογραφήθηκε
από τις επιστολές του Ντ. Μπ. Κούπερ.
Είναι πολύ ισχυρή συσχέτιση.
Η υπόθεση Ντ. Μπ. Κούπερ είναι από αυτές όπου ο κόσμος θέλει η ιδέα
να ταιριάζει με την προϋπάρχουσα αντίληψη
και θα απορρίψει όσα σημεία δεν ταιριάζουν.
Θα βρει απλώς τα κομμάτια που χωρούν στο κουτί
και μετά…
Δύσκολο να διαφωνήσεις. Τα κομμάτια όντως χωρούν,
όμως με όσα μένουν στο πάτωμα
κανείς δεν ασχολείται ποτέ ξανά.
Οι κώδικες δεν πρέπει να σπάνε. Γι' αυτό είναι κώδικες.
Αλλά για να έχεις πιθανότητα να σπάσεις έναν κώδικα,
πρέπει να ξέρεις αυτόν που τον έγραψε.
Είχα καλή αντίληψη του Ράκστρο.
Εμφανιζόταν σαν να ήταν ο πιο έξυπνος απ' όλους.
Αυτό φαινόταν σε ό,τι έγραφε.
Αλλά το τελευταίο γράμμα
ήταν το κλειδί.
Είναι αυτό που έχει μέσα το όνομα Ράκστρο.
Ο Τομ λέει "Δεν θα είναι αυτός. Μιλάει για τον θείο του".
Λέω "Δεν μιλάει για τον θείο του.
Μιλάει για τον Θείο Σαμ".
Το διάβασα δύο φορές. Λέω "Έτσι λειτουργεί ο Ράκστρο.
Αυτός είναι ο Ντ. Μπ. Κούπερ".
Η τελευταία αράδα,
"Πείτε στους λακέδες μπάτσους ότι δεν με λένε Ντ. Μπ. Κούπερ".
Λέω "Αναρωτιέμαι μήπως έβαλε εκεί το πλήρες όνομά του".
Απομονώνω λοιπόν αυτό το κομμάτι και βγάζει 269.
Ρόμπερτ Γ. Ράκστρο, το είχε γράψει τελικά.
Λέω "Ήταν υποσμηναγός;" Λέει "Ναι". Έχεις το "Υπσγος".
Και "Είμαι".
Τα γράμματα αυτά, σε αριθμούς
μας κάνουν
269.
Άρα, έβαλε όντως το όνομά του
εκεί πέρα.
Ήταν μια πολύ ωραία στιγμή.
Όταν κοιτάζεις κάτι και λες "Κάποιο κρυφό μήνυμα θα υπάρχει εδώ"
έχεις άπειρες πιθανότητες.
Μπορείς να κάνεις τα έγγραφα να πουν ό,τι θέλεις.
Είναι μια μορφή μεροληπτικής επιβεβαίωσης.
Κατά τη γνώμη μου, τα γράμματα δεν είναι σε καμιά περίπτωση
τεκμήρια που δείχνουν ότι ο Ράκστρο ήταν ο Κούπερ.
Κατέληξα ότι ο "Μπομπ Σφουγγαράκης Τετραγωνοπαντελονής"
έχει το μαγικό άθροισμα.
Δεν νομίζω ότι αυτό σημαίνει πως ο Κούπερ είναι ο Σφουγγαράκης.
ΜΠΟΜΠ Ο ΣΦΟΥΓΓΑΡΑΚΗΣ NICKELODEON, 2003
Βρίσκεις Τετραγωνοπαντελονήδες, Σφουγγαράκηδες, ό,τι να 'ναι; Ναι.
Είναι, όμως, σχετικοί;
Είναι ασφαλές; Όχι, δεν νομίζω ότι είναι ασφαλές.
Μπορείς να καταλήξεις σε διάφορες ερμηνείες,
αλλά έτσι επικοινωνεί και ενεργεί ο Ράκστρο.
Είναι ερμηνευτική κωδικοποίηση.
Αναλόγως του τρόπου με τον οποίο γράφει τα διάφορα
και γνωρίζοντάς τον,
έτσι βρίσκω τις λύσεις.
Ερμηνευτικά.
Οι ιδανικές σχέσεις να φαίνονται πραγματικές.
Αυτός είναι ο πραγματικός κίνδυνος όταν πας να κάνεις επιστημονική έρευνα.
Δεν αντλείς πληροφορίες από τα δεδομένα,
τις βγάζεις από το μυαλό σου
βάσει προϋπαρχουσών αντιλήψεων.
Θεωρούμε ότι η διαδικασία αποκωδικοποίησης ήταν ακριβής
και περιγράφει με ακρίβεια
αυτό που ο ίδιος ο Ράκστρο είπε ότι έκανε.
Το όνομα του Ράκστρο είναι κωδικοποιημένο.
Και οι κώδικες αυτοί ανάγονται στον Α' Παγκόσμιο Πόλεμο.
Οι μεταφράσεις έγιναν όχι μόνο από κρυπταναλυτή της NSA,
αλλά και από τον αντισμήναρχο του Ράκστρο.
Κοίταξε τους κώδικες και είπε "Είναι αυθεντικοί".
Δεν θα αμφισβητήσω λοιπόν ένα βιβλίο κωδίκων 100 ετών,
έναν αντισμήναρχο και έναν άνθρωπο του NSA.
Αν λένε ότι ταίριαζαν οι κώδικες, ταίριαζαν.
Αν είναι ο Ράκστρο; Ναι, είναι.
Επιβεβαιώθηκε.
Αλλά μην το τραβάς πιο πέρα. Είναι ο αεροπειρατής. Τέλος.
Για τη CIA μιλάμε. Έλα τώρα.
Αν ήταν μπλεγμένος με άλλα; Ναι.
Αλλά δεν μπορώ να πω με τι.
Πόσο απογοητεύεσαι
αν δεν μπορείς ν' αποδείξεις τον ισχυρισμό σου
ή να κερδίσεις αναγνώριση και παραδοχή γι' αυτόν;
Κάποιοι άνθρωποι συνεχίζουν να πιέζουν.
ΟΡΕΓΚΟΝ 2017
ΑΓΝΩΣΤΗ ΤΟΠΟΘΕΣΙΑ
Είμαστε εδώ σήμερα χάρη στον Ρας και την Κρίστι.
Έχουν νέες πληροφορίες για τα κλοπιμαία και το αλεξίπτωτο.
Η Κρίστι και ο Ρας μάς πλησίασαν μετά το πρώτο ντοκιμαντέρ.
Το επώνυμό τους είναι Κούπερ. Καμιά σχέση.
Η Κρίστι μάς είπε "Ο άντρας μου κι εγώ σχεδιάσαμε την οδό διαφυγής.
Ξέρουμε και πού ίσως είναι θαμμένο το αλεξίπτωτο". Αλήθεια;
Όταν μου είπε την ιστορία και τα συνέδεσα,
είπα "Πρέπει να το μοιραστούμε".
Τέθηκαν όλα επί τάπητος σ' ένα αεροδρόμιο μικρών αεροσκαφών.
Και σύμφωνα με την πηγή μας, τον Ρας Κούπερ,
που ήταν μαζί μας και τα άκουσε,
Γουόλι λένε αυτόν που είπε την ιστορία,
και είναι από τους τέσσερις που συμμετείχαν στην απόδραση του Κούπερ.
Σύμφωνα με τον Γουόλι, τη νύχτα της αεροπειρατείας
ο Κούπερ προσγειώθηκε κάπου 400 μέτρα από το μικρό αεροδρόμιο Γκόχιν.
Τρεις άντρες τον περίμεναν.
Και ανέβηκαν σ' ένα μικρό αεροσκάφος
μαζί με 50.000 δολάρια από τα μετρητά και τη βόμβα.
Πέταξαν πάνω από τη λίμνη Βανκούβερ, όπου έριξαν τα λεφτά και τη βόμβα,
για να δείξουν δήθεν ότι ο Κούπερ έπεσε στη λίμνη
και πνίγηκε.
Μετά ο Κούπερ άλλαξε ρούχα και αεροπλάνο στο αεροδρόμιο του Σκάπουζ,
και πέταξε πίσω στο Διεθνές Αεροδρόμιο του Πόρτλαντ,
όπου μπήκε σε πτήση για Λας Βέγκας.
Τα υπόλοιπα 150.000 και το αλεξίπτωτο
φορτώθηκαν σε φορτηγάκι που πήγε σε κάποια τοποθεσία,
κι όταν την περιέγραψε ο Γουόλι, την ήξερα.
Κάναμε κάποιες διαδρομές ως εκεί. Μάζεψα 13 μέλη της ομάδας.
Ήρθαμε ν' απαντήσουμε σε ερωτήσεις για τις οποίες χιλιάδες άτομα
ψάχνουν και προσπαθούν να βρουν την αλήθεια.
-Τι πιστεύεις για την ώρα; -Ότι θα το βρούμε.
Ήταν μια αγκράφα, κλιπ, κάτι τέτοιο.
Ακόμα και σε 12-15 πόντους βάθος θα το έβρισκε ο ανιχνευτής.
-Κοίτα τι βρήκε. -Τι είναι αυτό;
-Δεν ξέρουμε. -Ύφασμα.
-Να πάρει, μοιάζει με νάιλον. -Με τσουβάλι.
Ή σακί για πατάτες.
Πολλά μπορεί να είναι. Ίσως και αλεξίπτωτο.
Ήταν πεταμένο εδώ.
-Στην επιφάνεια; -Ναι.
Να συνεχίσουμε να ψάχνουμε.
Ναι, να δούμε τι άλλο θα βρούμε.
-Ορίστε. -Να το.
Ένα κομμάτι σωλήνας.
Όχι μέρος από αλεξίπτωτο.
-Σωλήνας. -Θα το κρατήσεις, έτσι;
-Ναι, οπωσδήποτε. -Να δεις τι είναι.
Ίσως είναι από τη θήκη.
Δύσκολο να καταλάβεις.
Ίσως είναι ιπποσκευή.
Ακόμα πιστεύω ότι είμαστε στο σωστό σημείο. Δύσκολα βρίσκεις νάιλον
με ανιχνευτή μετάλλων. Αυτό έχω να πω.
Και μπορεί να βρήκαμε.
Μπορεί να βρήκαμε.
Πιστεύουμε ότι βρίσκουμε κομμάτια του αλεξίπτωτου.
Έναν ιμάντα.
Τον φέραμε στο FBI.
Μας υπέδειξαν που βρισκόταν το αλεξίπτωτο,
βρήκαμε το αλεξίπτωτο, τους πήγαμε πέντε υλικά.
Έκτοτε δεν έχουμε νέα από το FBI.
Ο Τομ ενίοτε έπεφτε στην παγίδα
να πει "Δεν θα το έβλεπα αν δεν το πίστευα".
Βρήκαν ένα κομμάτι νάιλον ιμάντα,
και έκαναν δηλώσεις του τύπου "Βρήκαμε τον ιμάντα,
άρα κάπου εδώ έθαψαν το αλεξίπτωτο".
Αυτό είναι άλμα λογικής.
Και κάτι τέτοια μ' ενοχλούν.
Η περιοχή ήταν ζώνη υλοτομίας
με μεγάλη δραστηριότητα όλα αυτά τα χρόνια.
Δεν ξέρω αν η ανάλυση αυτών των αντικειμένων
έδειξε τελεσίδικα ότι επρόκειτο για αλεξίπτωτο.
Δεν το νομίζω.
Ίσως αποδείχτηκε ότι δεν ήταν τίποτα, ίσως αποδείχτηκε…
Ποιος ξέρει τι αποδείχτηκε;
Αλλά θα τολμούσα να πω, θα έβαζα μάλιστα και στοίχημα,
ότι το FBI δεν έκανε ποτέ τίποτα μ' εκείνο το αλεξίπτωτο.
Δεν ενδιαφέρονται να εξιχνιάσουν την αεροπειρατεία του Ντ. Μπ. Κούπερ.
Δεν τους ενδιαφέρει.
Αυτή η υπόθεση είναι από τα πιο ενδιαφέροντα πράγματα
στα οποία συμμετείχα στο FBI,
επειδή αντέχει στον χρόνο.
Πάνε 50 χρόνια.
Ακόμα δεν μάθαμε την ταυτότητα του Κούπερ.
Έχουμε υπόπτους.
Συνεχώς εμφανίζονται νέοι ύποπτοι, άλλοι χάνονται.
Αλλά τίποτα δεν οδηγεί απευθείας σ' αυτούς.
Σήμερα, στην 50ή επέτειο της υπόθεσης,
δεν μπορώ να πω με βεβαιότητα ποιος είναι ή ήταν ο Νταν Κούπερ.
Κανείς δεν μπορεί, κι αν το κάνει είναι ανεύθυνο.
Αυτό που θα πω
είναι ότι ξέρω πολύ περισσότερα για το ποιος είναι και ήταν
απ' όσο πέρυσι και πρόπερσι.
Κάθε χρόνο μαθαίνουμε κι άλλα, νέες πληροφορίες έρχονται,
νέα στοιχεία αναλύονται με άλλο τρόπο.
Κι εγώ δεν έχω ερωτευτεί ύποπτο αυτήν τη στιγμή.
Έχω, όμως, μια βελόνα στην πυξίδα μου.
Κι η βελόνα της πυξίδας μου δείχνει βόρεια, στον Καναδά.
ΒΡΕΤΑΝΙΚΗ ΚΟΛΟΜΒΙΑ
Νιώθω ότι υπάρχουν πολλά στοιχεία στον Καναδά
που δεν ελέγχθηκαν ποτέ σε βάθος.
Το FBI δεν έψαξε ποτέ πραγματικά τι σημαίνει το όνομα Νταν Κούπερ.
Νταν Κούπερ λεγόταν ένας ήρωας γαλλικού κόμικ
που πετούσε αεροπλάνα και έπεφτε από αυτά με αλεξίπτωτο.
Αν πει κάτι το FBI, ο κόσμος το πιστεύει.
Όμως, το FBI αποτελείται από πράκτορες
και την καλύτερη δουλειά την έκαναν πρόσφατα πολίτες.
Άνθρωποι με πάθος, που ακολούθησαν τα στοιχεία,
βρήκαν γαλλικά κόμικς, γκούγκλαραν για να μάθουν την αλήθεια.
ΠΟΛΕΜΙΚΗ ΑΕΡΟΠΟΡΙΑ ΚΑΝΑΔΑ
Εγώ θα πήγαινα βόρεια.
Δεν θα έχανα χρόνο στις ΗΠΑ. Θα πήγαινα κατευθείαν στον Καναδά.
Υποτιτλισμός: Σοφία Σκουλικάρη